ddrg/super_eurlex huggingface dataset:
B4-0974/95

Ψήφισμα σχετικά με τις διακρίσεις κατά των Ρόμα

Το Ευρωπαϊκό Κοινοβούλιο,

Α. αναγνωρίζοντας ότι οι Ρόμα ως διεθνικός λαός αντιμετωπίζουν ειδικά κοινωνικά προβλήματα,

Β. αναγνωρίζοντας ότι υπάρχουν ευρείας έκτασης διακρίσεις κατά των Ρόμα ιδιαίτερα σε κάθε χώρα όπου έχουν εγκατασταθεί αλλά ότι οι αριθμοί τους στην Κεντρική και Ανατολική Ευρώπη καθιστούν ιδιαίτερα οξύ το πρόβλημα,

Γ. αναγνωρίζοντας ότι δυνητικά οι συνθήκες διαβίωσης του λαού των Ρόμα αποτελούν πρόβλημα το οποίο μπορεί να αντιμετωπισθεί μόνο σε διεθνές επίπεδο,

Δ. αντιλαμβανόμενο ότι οι Ρόμα έχουν μια ειδική κουλτούρα που θα πρέπει να γίνει σεβαστή, αναγνωρίζοντας ωστόσο ότι ο τρόπος ζωής τους σε ορισμένες περιπτώσεις δημιουργεί προστριβές με το κοινωνικό τους περιβάλλον,

Ε. αναγνωρίζοντας ότι η παιδεία των μελλοντικών γενεών αποτελεί παράγοντα- κλειδί στην ένταξη των Ρόμα στις κοινωνίες στις οποίες ζουν και ότι θα πρέπει να δοθεί ιδιαίτερη προσοχή σ' αυτό το θέμα,

Το Ευρωπαϊκό Κοινοβούλιο,

1. προτίθεται να εκπονήσει επειγόντως ειδική έκθεση επί του θέματος και αναθέτει στην Επιτροπή να αυξήσει τις προσπάθειές της όσον αφορά την ένταξη του λαού των Ρόμα στις κοινωνίες στις οποίες ζουν και τη συμβολή τους σ' αυτό τον πολιτισμό[semigr ]

2. καλεί τα θεσμικά όργανα της Ευρώπης και κυρίως στην Επιτροπή, το Συμβούλιο της Ευρώπης και τον ΟΑΣΕ να εργασθούν από κοινού για τη καταπολέμηση των διακρίσεων κατά του λαού των Ρόμα[semigr ]

3. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, στην Επιτροπή, στο Συμβούλιο της Ευρώπης και στον ΟΑΣΕ.
B4-0965 και 0998/95

Ψήφισμα σχετικά με την καταιγίδα που έπληξε το νησί Φλόρες (Αζόρες)

Το Ευρωπαϊκό Κοινοβούλιο,

A. λαμβάνοντας υπόψη ότι το νησί Φλόρες είναι ένα από τα μικρότερα από τα εννέα νησιά που απαρτίζουν το αρχιπέλαγος της αυτόνομης περιφέρειας των Αζορών,

B. λαμβάνοντας υπόψη τις καταρρακτώδεις βροχές που έπληξαν μεταξύ 6 και 9 Ιουνίου 1995 το νησί Φλόρες, προκαλώντας υλικές ζημίες που εκτιμώνται σε 1,7 δισ. εσκούδος, συμπεριλαμβανομένης της καταστροφής οδών, κατοικιών, καλλιεργειών, κτηνοτροφικών εκμεταλλεύσεων και βοσκοτόπων,

Γ. λαμβάνοντας υπόψη τις περιορισμένες δυνατότητες της περιφερειακής κυβέρνησης των Αζορών προκειμένου να αντιμετωπίσει τις προκληθείσες καταστροφές, παρά την έκτακτη βοήθεια που παρέσχον οι περιφερειακές αρχές, και ότι είναι αναγκαία η παροχή ταχείας ενίσχυσης υπό μορφήν ανθρώπινου δυναμικού και τεχνικών και χρηματοοικονομικών πόρων προκειμένου να αντιμετωπισθεί η κατάσταση που έχει δημιουργηθεί,

Δ. λαμβάνοντας υπόψη ότι είναι αναγκαίο οι τοπικές και περιφερειακές αρχές να είναι σε θέση να ανταποκρίνονται σε γεγονότα παρόμοιας φύσεως,

Το Ευρωπαϊκό Κοινοβούλιο,

1. εκφράζει την αλληλεγγύη του στον πληθυσμό του νησιού Φλόρες, ιδιαίτερα σ' εκείνους που έχασαν τα σπίτια τους ή δεν έχουν τη δυνατότητα να μετακινηθούν εντός του νησιού[semigr ]

2. καλεί την Επιτροπή να χορηγήσει κατ' εξαίρεσιν μη επιστρεπτέα ενίσχυση υπό μορφή συγχρηματοδότησης προκειμένου να απαλυνθούν οι ζημίες και οι απώλειες που υπέστη ο πληθυσμός και να αποκατασταθούν οι υλικές ζημίες[semigr ]

3. εφιστά την προσοχή της Επιτροπής και των κυβερνήσεων των κρατών μελών στην ανάγκη να διατεθούν τεχνικά μέσα και ανθρώπινο δυναμικό στις κρατικές υπηρεσίες που είναι υπεύθυνες για την πρόληψη και την αντιμετώπιση καταστροφών και εκτάκτων αναγκών[semigr ]

4. αναθέτει στον Πρόεδρό του να διαβιβάσει το παρόν ψήφισμα στο Συμβούλιο και την Επιτροπή, στην Περιφερειακή Κυβέρνηση και την Περιφερειακή Συνέλευση της Αυτόνομης Περιφέρειας των Αζορών καθώς και στα δημοτικά συμβούλια Lages, Flores και Santa Cruz das Flores.
B4-1118 και 1175/95

Ψήφισμα σχετικά με την καταστροφή σε ανθρακωρυχείο της Αστουρίας (Ισπανία)

Το Ευρωπαϊκό Κοινοβούλιο,

Α. λαμβάνοντας υπόψη την έκρηξη σε ανθρακωρυχείο που στοίχισε τη ζωή σε 14 ανθρακωρύχους στο Φρέαρ του San Nicolαs (Mieres) της Ισπανίας,

Το Ευρωπαϊκό Κοινοβούλιο,

1. εκφράζει στις οικογένειες των θυμάτων τα συλλυπητήριά του και την οδύνη του για το θάνατο των ισπανών, πορτογάλων και τσέχων εργαζομένων[semigr ]

2. ζητεί από την Ευρωπαϊκή Επιτροπή να συμμετάσχει άμεσα, από κοινού με την αυτόνομη και την εθνική διοίκηση, στη διαλεύκανση των αιτίων που προκάλεσαν την καταστροφή, να ελέγξει την αυστηρή τήρηση της κοινοτικής νομοθεσίας σχετικά με την ασφάλεια στην εργασία και να ενημερώσει το ταχύτερο δυνατόν το Ευρωπαϊκό Κοινοβούλιο για τα αποτελέσματα της έρευνας[semigr ]

3. ζητεί από την Επιτροπή να διαβιβάσει τα συλλυπητήριά της και να συνδράμει με τα απαραίτητα μέτρα τις πληγείσες οικογένειες, χωρίς να προβεί σε καμμία διάκριση μεταξύ των πολιτών της Ευρωπαϊκής Ένωσης και των τσέχων πολιτών[semigr ]

4. θεωρεί ότι οι κίνδυνοι που ενέχει η εξορυκτική εργασία στην Ευρωπαϊκή Ένωση και στις τρίτες χώρες που εγγυώνται τον ασφαλή εφοδιασμό των καταναλωτών με ενέργεια, δικαιολογούν τόσο την ειδική αντιμετώπιση ορισμένων κοινωνικών μέτρων όσο και την ανάληψη του κόστους, όσο μεγάλο και αν φαίνεται, των επενδύσεων που συνδέονται με την εφαρμογή αυστηρών μέτρων ασφαλείας στην εργασία[semigr ]

5. ζητεί από την Ευρωπαϊκή Ένωση να είναι το ίδιο απαιτητική όσον αφορά τις συνθήκες εργασίας και ασφάλειας των ανθρακωρυχείων στις τρίτες χώρες εν γένει και, ειδικότερα, στις χώρες που εξάγουν άνθρακα[semigr ]

6. ζητεί, επίσης, από την Ευρωπαϊκή Ένωση να συνεχίσει με εντατικούς ρυθμούς την έρευνα και ανάπτυξη στον τομέα της ασφάλειας των ανθρακωρυχείων[semigr ]

7. επισημαίνει για μία ακόμη φορά τη σημασία της ευρωπαϊκής ανθρακοπαραγωγής για την κατοχύρωση της ασφάλειας του ευρωπαϊκού εφοδιασμού και τη διατήρηση της οικονομικής δραστηριότητας και της απασχόλησης στις περιοχές με ανθρακωρυχεία[semigr ]

8. ζητεί από την Ευρωπαϊκή Επιτροπή την αύξηση της θέσεως Β3-4312 του προϋπολογισμού για τη βοήθεια σε θύματα καταστροφών του τομέα «άνθρακας- χάλυβας» και ενισχύσεις στα ορφανά, καθώς και την επέκτασή της στο ορφανοτροφείο των ανθρακωρύχων της Αστουρίας[semigr ]

9. ζητεί από την Επιτροπή, μέσω των προγραμμάτων κοινωνικής έρευνας ΕΚΑΧ, να εκπονήσει μελέτη σχετικά με την υφιστάμενη κατάσταση στον τομέα της ασφάλειας στα ανθρακωρυχεία της Αστούριας[semigr ]

10. ζητεί από την Επιτροπή να πληροφορήσει το Κοινοβούλιο σχετικά με τη μεταφορά στο εσωτερικό δίκαιο όλων των κρατών μελών όλων οδηγιών που αφορούν την ασφάλεια και την υγεία των εργαζομένων, καθώς και σχετικά με τα μέτρα που έχει λάβει για την εξεύρεση ικανοποιητικής λύσεως[semigr ]

11. αναθέτει στον Πρόεδρό του να διαβιβάσει το παρόν ψήφισμα στις οικογένειες των θυμάτων, στις συνδικαλιστικές οργανώσεις των ανθρακωρύχων της Ισπανίας και της Δημοκρατίας της Τσεχίας, στο Συμβούλιο, την Επιτροπή, τις κυβερνήσεις των κρατών μελών και στην κυβέρνηση της Τσεχικής Δημοκρατίας.
B4-1449, 1453, 1455, 1456 και 1459/95

Ψήφισμα σχετικά με την προτεινόμενη Ευρωπαϊκή Συμφωνία με τη Σλοβενία

Το Ευρωπαϊκό Κοινοβούλιο,

Α. υπογραμμίζοντας την ανάγκη να περιληφθεί η Σλοβενία στην προενταξιακή στρατηγική της Ευρωπαϊκής Ένωσης, η οποία οδήγησε στη σύναψη Ευρωπαϊκών Συμφωνιών με την Πολωνία, την Τσεχική Δημοκρατία, τη Σλοβακική Δημοκρατία, την Ουγγαρία, τη Βουλγαρία, τη Ρουμανία και πρόσφατα τα Βαλτικά Κράτη,

Β. επισημαίνοντας ότι η Ευρωπαϊκή Ένωση έχει καθήκον και συμφέρον να εργασθεί για τη δημοκρατική σταθερότητα και την ανάπτυξη της Σλοβενίας, μιας χώρας που τα χρόνια αυτά μπόρεσε να κρατηθεί έξω από τη σύρραξη στην πρώην Γιουγκοσλαβία και επιζήτησε να δημιουργήσει τις προϋποθέσεις για μια προσέγγιση με την Ευρωπαϊκή Ένωση και τους θεσμούς της,

Γ. επισημαίνοντας την επιθυμία της Σλοβενίας, που είναι τώρα δημοκρατική χώρα στην οποία η κοινωνική οικονομία της αγοράς είναι έτοιμη να λειτουργήσει, να συνάψει ευρωπαϊκή συμφωνία με την Ευρωπαϊκή Ένωση ως βήμα προς την ενδεχόμενη προσχώρησή της στην Ευρωπαϊκή Ένωση,

Δ. έχοντας υπόψη τους όρους που έθεσαν το Συμβούλιο και η Επιτροπή στις 6 Μαρτίου 1995 και επισημαίνοντας ότι, με την προοπτική της προσχώρησης, η Σλοβενία έχει δεσμευτεί να επιφέρει νομοθετικές αλλαγές με στόχο την ελεύθερη πρόσβαση των αλλοδαπών στην ιδιοκτησία ακινήτων, η οποία προς το παρόν επιφυλλάσσεται στους πολίτες της Σλοβενίας και μόνον,

Ε. έχονταςυπόψη το γεγονός ότι η ευρωπαϊκή συμφωνία δεν έχει υπογραφεί ακόμη, πράγμα που εμποδίζει τη Σλοβενία να συμμετάσχει ενεργά σε όλες τις πτυχές της προενταξιακής στρατηγικής όπως αυτή χαράχτηκε από το Ευρωπαϊκό Συμβούλιο του Έσσεν το Δεκέμβριο του 1994,

ΣΤ. υπενθυμίζοντας ότι η διαπραγματευτική εντολή, που εγκρίθηκε από το Συμβούλιο στις 6 Μαρτίου 1995, ήχθη σε πέρας από την Επιτροπή ήδη στις 15 Ιουνίου, και ότι η προκύπτουσα συμφωνία υποβλήθηκε εν συνεχεία προς υπογραφή στο Συμβούλιο στις 12 Ιουλίου,

Ζ. έχοντας τη γνώμη ότι η διαμάχη μεταξύ Σλοβενίας και Ιταλίας δεν πρέπει να παρεμποδίσει την υπογραφή της συμφωνίας σύνδεσης και την πρόσδεση της Σλοβενίας στην Ευρώπη,

Το Ευρωπαϊκό Κοινοβούλιο,

1. ελπίζει ότι η Σλοβενία θα εκπληρώσει τους όρους που έθεσαν το Συμβούλιο και η Επιτροπή, έτσι ώστε η Ευρωπαϊκή Συμφωνία, η οποία έχει ήδη μονογραφεί, να υπογραφεί το συντομότερο δυνατό[semigr ]

2. καλεί την Επιτροπή και το Συμβούλιο να πράξουν το παν προκειμένου να τεθεί σύντομα σε ισχύ μια Eυρωπαϊκή Συμφωνία μεταξύ ΕΕ και Σλοβενίας[semigr ]

3. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή καθώς και την κυβέρνηση και το Κοινοβούλιο της Σλοβενίας.
B4-1266/95

Ψήφισμα σχετικά με τον κίνδυνο σοβαρού ατυχήματος μετά την επαναλειτουργία του αντιδραστήρα αριθ. 1 του βουλγαρικού πυρηνικού σταθμού στο Κozloduy

Το Ευρωπαϊκό Κοινοβούλιο,

Α. διαπιστώνοντας με μεγάλη ανησυχία ότι οι βουλγαρικές αρχές ενέκριναν την επαναλειτουργία του αντιδραστήρα αριθ. 1 στον πυρηνικό σταθμό του Κozloduy χωρίς να έχουν προηγουμένως πραγματοποιηθεί οι απαραίτητες επαληθεύσεις,

Β. διαπιστώνοντας ότι οι διεθνείς εμπειρογνώμονες που ευρίσκοντο μέχρι τούδε επί τόπου καθώς και οι έγγυροι οργανισμοί που έχουν ειδικευθεί στην πυρηνική ασφάλεια όπως το ΙΡSΝ (Γαλλία) και το GRS (Γερμανία) θεωρούν ότι «δεν μπορεί να αποκλεισθεί σοβαρό ατύχημα λόγω ρήξης του δοχείου του αντιδραστήρα»,

Γ. διαπιστώνοντας ότι έχει μείνει μέχρι τούδε άκαρπο το επίσημο διάβημα της ομάδας G7 ενώπιον της βουλγαρικής κυβέρνησης,

Δ. έχοντας υπόψη ότι πρόκειται για σοβαρότατο ζήτημα που διακυβεύει την ασφάλεια όλων των Ευρωπαίων πολιτών,

Το Ευρωπαϊκό Κοινοβούλιο,

1. καλεί τις βουλγαρικές αρχές να σταματήσουν πάραυτα τη λειτουργία του εν λόγω αντιδραστήρα και να προβούν, με τη βοήθεια της διεθνούς επιστημονικής κοινότητας, σε όλους τους απαραίτητους ελέγχους;

2. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, στις κυβερνήσεις και τα κοινοβούλια των κρατών μελών καθώς και στην Κυβέρνηση της Βουλγαρίας.
B4-1247, 1257, 1264 και 1285/95

Ψήφισμα σχετικά με την περίπτωση του Francisco Chaviano Gonzαlez

Το Ευρωπαϊκό Κοινοβούλιο,

Α. έχοντας πληροφορηθεί την καταδίκη σε 15χρονη φυλάκιση του κ. Francisco Chaviano Gonzalez, Προέδρου του Συμβουλίου των Πολιτικών Δικαιωμάτων στην Κούβα,

Β. έχοντας υπόψη ότι η καταδίκη αυτή εκδόθηκε από στρατιωτικό δικαστήριο,

Γ. έχοντας υπόψη ότι ο εν λόγω κρατούμενος πραγματοποιεί απεργία πείνας από τις 12 Σεπτεμβρίου 1995,

Δ. ανησυχώντας από πληροφορίες που αναφέρουν ότι οι συνθήκες κράτησης του κ. Francisco Chaviano Gonzalez είναι ιδιαίτερα καταπιεστικές,

Ε. έχοντας υπόψη ότι, σύμφωνα με εκθέσεις της Διεθνούς Αμνηστίας, υπάρχουν αρκετές εκατοντάδες κρατουμένων λόγω των φρονημάτων τους στην Κούβα,

Το Ευρωπαϊκό Κοινοβούλιο,

1. ζητεί από τις κουβανικές αρχές να προβούν σε αναθεώρηση της δίκης και ο κουβανός αυτός πολίτης να δικασθεί από πολιτικό δικαστήριο, με τις μέγιστες δυνατές εγγυήσεις ως προς την υπεράσπισή του;

2. ζητεί, εν αναμονή του αποτελέσματος της δίκης, να απελευθερωθεί ο κ. Francisco Chaviano καθώς και οι υπόλοιποι πολιτικοί κρατούμενοι;

3. καλεί την Επιτροπή και το Συμβούλιο να εκφράσουν στις αρχές της Κούβας την έντονη ανησυχία τους για την κράτηση ατόμων λόγω των φρονημάτων τους στην Κούβα;

4. εμμένει ότι ο ποινικός κώδικας της Κούβας στο σύνολό του πρέπει να συμβιβάζεται με τις παγκόσμια αποδεκτές αρχές της Δήλωσης που ενέκρινε η Παγκόσμια Διάσκεψη για τα Δικαιώματα του Ανθρώπου στη Βιέννη το 1993, και ότι συνεπώς πρέπει να καταργηθεί επίσης η θανατική ποινή;

5. αναθέτει στον Πρόεδρό του να διαβιβάσει το παρόν ψήφισμα στην Κυβέρνηση της Κούβας, στο Συμβούλιο και στην Επιτροπή.
B4-1384/95

Ψήφισμα σχετικά με το σεισμό και τις πλημμύρες στην Τουρκία

Το Ευρωπαϊκό Κοινοβούλιο,

Α. έχοντας υπόψη ότι οι ισχυρές βροχοπτώσεις και οι πλημμύρες που έπληξαν την πόλη της Σμύρνης στις 4 Νοεμβρίου 1995 είχαν ως αποτέλεσμα να χάσουν τη ζωή τους 57 άτομα, να αγνοούνται 9 άτομα και να μείνουν άστεγες εκατοντάδες οικογένειες,

Β. έχοντας υπόψη ότι την 1η Οκτωβρίου 1995 σκοτώθηκαν στο Ντινάρ από σεισμό 89 άτομα και τραυματίσθηκαν σοβαρά εκατοντάδες, η δε πόλη καταστράφηκε σχεδόν ολοσχερώς,

Γ. έχοντας υπόψη ότι ο αριθμός των νεκρών αυξήθηκε από τις κακοτεχνίες των κτηρίων και από εσφαλμένο χωροταξικό σχεδιασμό,

Δ. εκτιμώντας ότι η προστασία από τις καταστροφές στην Τουρκία και σε διεθνές επίπεδο εξακολουθεί να είναι ανεπαρκής,

Το Ευρωπαϊκό Κοινοβούλιο,

1. συμμερίζεται την οδύνη των συγγενών των θυμάτων των σεισμών και των πλημμυρών στην Τουρκία και εκφράζει τα συλληπητήριά του[semigr ]

2. καλεί την Επιτροπή και τα κράτη μέλη να υποστηρίξουν τις εργασίες ανοικοδόμησης στο Ντινάρ και στη Σμύρνη και να μεριμνήσουν για τη δημιουργία ενός ευρωπαϊκού δικτύου προστασίας από τις καταστροφές και για τη λήψη προληπτικών μέτρων[semigr ]

3. καλεί τις τουρκικές αρχές να επανεξετάσουν τις διατάξεις όσον αφορά τον χωροταξικό σχεδιασμό και την ανέγερση οικοδομών και να μεριμνήσουν ώστε να αποφευχθούν οι συνέπειες πιθανών φυσικών καταστροφών όπως στο Ντινάρ και τη Σμύρνη[semigr ]

4. αναθέτει στον Πρόεδρό του να διαβιβάσει το παρόν ψήφισμα στις κυβερνήσεις και τα κοινοβούλια των κρατών μελών καθώς και την Τουρκική Κυβέρνηση και την Τουρκική Εθνοσυνέλευση.
B4-1405/95

Ψήφισμα σχετικά με τον τυφώνα «ΑNGELA» που έπληξε τη Νήσο Λυζόν στις Φιλιππίνες

Το Ευρωπαϊκό Κοινοβούλιο,

Α. έχοντας ενημερωθεί για τις καταστρεπτικές συνέπεις του τυφώνα «ΑNGELA» που έπληξε, την Παρασκευή 3 Νοεμβρίου 1995, τη Νήσο Λυζόν στις Φιλιππίνες,

Β. εκφράζοντας τη λύπη του για το θάνατο και την εξαφάνιση πολλών εκατοντάδων ατόμων και για τον τραυματισμό χιλιάδων άλλων,

Γ. εκτιμώντας ότι ο τυφώνας «ΑNGELA» κατέστρεψε πάνω από 300.000 κατοικίες στην περιοχή και ότι πάνω από 250.000 άτομα αναγκάστηκαν να εγκαταλείψουν τις εστίες τους,

Δ. εκτιμώντας ότι επίσης καταστράφηκαν από τον τυφώνα πλήθος γεφυρών και οδών, καθώς και πλήθος γεωργικών και επικοινωνιακών υποδομών,

Το Ευρωπαϊκό Κοινοβούλιο,

1. διαβιβάζει τα συλλυπητήριά του στους συγγενείς των θυμάτων και στην Κυβέρνηση των Φιλιππινών[semigr ]

2. ζητεί από την Επιτροπή να χορηγήσει εκτεταμένη επείγουσα βοήθεια, λόγω των διαστάσεων της καταστροφής, στα πληγέντα άτομα καθώς και στις αρχές των Φιλιππίνων, προκειμένου να ανοικοδομήσουν όλα τα δημόσια και ιδιωτικά περιουσιακά στοιχεία που καταστράφηκαν από τον τυφώνα[semigr ]

3. αναθέτει στον Πρόεδρό του να διαβιβάσει το παρόν ψήφισμα στην Επιτροπή και στην Κυβέρνηση των Φιλιππινών.
α) B4-1367/95, 1399 και 1400/95

Ψήφισμα σχετικά με την τύχη των δύο Γάλλων πιλότων, Frιdιric Chiffot και Josι Souvignet

Το Ευρωπαϊκό Κοινοβούλιο,

Α. ανησυχώντας για την τύχη των γάλλων πιλότων σμηναγού Frιderic Chiffot και υποσμηναγού Josι Souvignet οι οποίοι κατερρίφθησαν με το αεροσκάφος τους από μονάδες του σερβικού στρατού πάνω από τη Βοσνία-Ερζεγοβίνη στις 30 Αυγούστου 1995,

Β. λαμβάνοντας υπόψη ότι τα σερβικά στρατεύματα ανέλαβαν την ευθύνη για την αιχμαλωσία των δύο πιλότων,

Γ. έχοντας υπόψη το γεγονός ότι, μετά το περιστατικό αυτό, οι πιλότοι εθεάθησαν και φωτογραφήθηκαν εν ζωή και ότι ο Πρόεδρος της Σερβίας Σλόμπονταν Μιλόσεβιτς δήλωσε επίσης στις αρχές Οκτωβρίου 1995 ότι οι πιλότοι ήταν εν ζωή και ότι ανελάμβανε προσωπικώς την ευθύνη για την τύχη τους,

Δ. γνωρίζοντας ότι έκτοτε οι σερβικές αρχές δεν άφησαν να διαρρεύσουν νέα σχετικά με το θέμα αυτό και συστηματικά εσιώπησαν για την υπόθεση, ενώ πολλαπλασιάζονται οι φήμες περί της πιθανής εκτέλεσής τους,

Το Ευρωπαϊκό Κοινοβούλιο,

1. ζητεί επίμονα την άμεση απελευθέρωση των δύο αεροπόρων, την ασφάλεια των οποίων έχει εγγυηθεί ο ίδιος ο Πρόεδρος Μιλόσεβιτς[semigr ]

2. εκφράζει την υποστήριξή του και την συμπάθειά του στις οικογένειες των αξιωματικών Chiffot και Souvignet[semigr ]

3. καταδικάζει την πλήρη σιωπή των σερβικών αρχών σχετικά με την τύχη των δύο γάλλων αξιωματικών που συνελήφθησαν αιχμάλωτοι τον Αύγουστο 1995 από Σέρβους στρατιώτες[semigr ]

4. ζητεί από το Συμβούλιο και την Επιτροπή να ξεκινήσουν χωρίς καθυστέρηση έρευνα σχετικά με το θέμα αυτό, κάνοντας χρήση όλων των διαθέσιμων μέσων[semigr ]

5. ζητεί από τα μέλη του Συμβουλίου να ασκήσουν κάθε μορφή διπλωματικής πίεσης στις σερβικές αρχές προκειμένου αυτές να διατάξουν έρευνα σχετικά με την τύχη των δύο γάλλων πιλότων[semigr ]

6. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή και στην κυβέρνηση της Ομοσπονδίας της Γιουγκοσλαβίας.
B4-1258 και 1292/95

Ψήφισμα σχετικά με τις πλημμύρες που έπληξαν τη Λιγουρία

Το Ευρωπαϊκό Κοινοβούλιο,

Α. εκφράζοντας την ανησυχία του για τις επανειλημμένες καταστροφές λόγω πλημμυρών που συμβαίνουν τα τελευταία χρόνια σε διάφορες περιοχές της Βόρειας Ιταλίας, κυρίως στη Λιγουρία και, ιδιαίτερα, στην πόλη της Γένουας,

Β. λαμβάνοντας υπόψη ότι η περιφέρεια της Λιγουρίας, κυρίως δε η περιοχή της Σαβόνα, στο δυτικό τμήμα της Λιγουρίας, επλήγη σοβαρά από τις κατακλυσμιαίες βροχές που ξέσπασαν τη Δευτέρα 25 Σεπτεμβρίου 1995, προξενώντας τεράστιες καταστροφές σε ανθρώπους, περιβάλλον και υποδομή,

Γ. επισημαίνοντας ότι η σφοδρότητα της κατακλυσμιαίας βροχής έπληξε κυρίως το βιομηχανικό τρίγωνο της κοιλάδας των Vado Ligure, Quiliano και Valleggia, προκαλώντας την υπερχείλιση χειμάρρων και ρυακιών που πλημμύρισαν δρόμους, δεκάδες επιχειρήσεις, αποθήκες, καταστήματα και υπόγεια,

Δ. υπογραμμίζοντας ότι η πλημμύρα αυτή προκάλεσε τον αποκλεισμό αναρίθμητων ατόμων αφήνοντας εργάτες χωρίς δουλειά, αγρότες χωρίς σοδειά, τμήματα αυτοκινητοδρόμων καλυμμένα με χιλιάδες κυβικά μέτρα χώματος από κατολισθήσεις, πλημμυρισμένο το ιστορικό κέντρο της Σαβόνα (σε ορισμένα σημεία το νερό έφτασε σε ύψος μισού μέτρου) προξενώντας ζημιές που ανέρχονται σε δισεκατομμύρια λίρες,

E. υπενθυμίζοντας ότι πρόκειται για τον τέταρτο συνεχή κατακλυσμό σε τέσσερα χρόνια - ο τελευταίος μάλιστα πριν λίγες εβδομάδες - και ότι, συνολικά, ο απολογισμός είναι τραγικός: νεκροί και τεράστιες ζημιές στο περιβάλλον, την οικονομία και το σύστημα τηλεπικοινωνιών,

ΣΤ. λαμβάνοντας υπόψη ότι η συχνότητα του φαινομένου δεν μας επιτρέπει πλέον να το χαρακτηρίζουμε περιστασιακό, μια και επαναλαμβάνεται σε ολοένα και μικρότερα χρονικά διαστήματα και ότι, γενικότερα, τέτοια γεγονότα οφείλονται βέβαια στη φύση του εδάφους αλλά και σε λανθασμένες ανθρώπινες παρεμβάσεις,

Το Ευρωπαϊκό Κοινοβούλιο,

1. εκφράζει τη συμπαράστασή του στους πληθυσμούς των πληγεισών περιοχών;

2. καλεί την Επιτροπή και της ζητεί να υλοποιήσει το ταχύτερο την προγραμματισμένη επείγουσα δράση, στο πλαίσιο μιας νέας πολιτικής της χωροταξικής διαχείρισης, για να ενεργοποιήσει όλες τις αναγκαίες συγκεκριμένες πρωτοβουλίες αλληλεγγύης;

3. ζητεί από την Επιτροπή να υλοποιήσει μια αποτελεσματική στρατηγική πρόληψης και καταπολέμησης, σύμφωνα με το άρθρο 130Ρ της Συνθήκης ΕΕ, που επιτάσσει την πρόληψη των αιτίων των περιβαλλοντικών καταστροφών και όχι την παρέμβαση για επανόρθωση των συνεπειών της;

4. καλεί την Επιτροπή να υποστηρίξει με όλα τα μέσα (και με χρηματοδοτικά επίσης) που έχει στη διάθεσή της τις τοπικές και περιφερειακές αρχές καθώς και την Ιταλική Κυβέρνηση για τα αναγκαία έργα αποκατάστασης του εδάφους και την επανάληψη της παραγωγικής και εμπορικής δραστηριότητας καθώς και την επισκευή των κατοικιών (συμπεριλαμβανομένης της χορήγησης αποζημιώσεων);

5. προτρέπει την Επιτροπή να ενισχύσει υλικά τους πληγέντες πληθυσμούς ώστε να αποζημιωθούν κατά τρόπο ουσιαστικό το συντομότερο δυνατόν;

6. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, τις κυβερνήσεις των κρατών μελών καθώς και τις ενδιαφερόμενες περιφερειακές και τοπικές αρχές.
B4-0949, 0970, 0993 και 0996/95

Ψήφισμα σχετικά με τη δίκη οκτώ διαδηλωτών σαχράουι στο Μαρόκο

Το Ευρωπαϊκό Κοινοβούλιο,

- έχοντας υπόψη το ψήφισμα των Ηνωμένων Εθνών σχετικά με τη διοργάνωση δημοψηφίσματος για την αυτοδιάθεση της Δυτικής Σαχάρας,

- έχοντας υπόψη την έκθεση της αποστολής του Συμβουλίου Ασφαλείας στη Δυτική Σαχάρα,

- έχοντας υπόψη τα ψηφίσματά του της 10ης Φεβρουαρίου 1994 σχετικά με τις παραβιάσεις των ανθρωπίνων δικαιωμάτων στο Μαρόκο και τη Δυτική Σαχάρα ((ΕΕ C 61 της 28.2.1994, σ. 177)), και της 16ης Μαρτίου 1995, σχετικά με τη Δυτική Σαχάρα ((ΕΕ C 89 της 10.4.1995, σ. 159)),

A. υπενθυμίζοντας ότι το Μαρόκο κύρωσε τις διεθνείς συμβάσεις για τα ανθρώπινα δικαιώματα και κατά των βασανισμών,

B. ιδιαίτερα θορυβημένο λόγω της καταδίκης σε φυλάκιση 8 έως 15 ετών από στρατοδικείο, ποινή που μειώθηκε σε 1 χρόνο από το βασιλιά Χασάν Β', οκτώ σπουδαστών Σαχράουι που συνελήφθησαν κατά τη διάρκεια διαδήλωσης στις 11 Μαΐου 1995 στο Ελ Αγιούν,

Γ. λαμβάνοντας υπόψη τις δεκάδες συλλήψεις στις οποίες προέβη η μαροκινή αστυνομία κατά τη διάρκεια της διαδήλωσης αυτής,

Δ. λαμβάνοντας υπόψη ότι η πρόσφατη αμνηστία που χορηγήθηκε για τους πολιτικούς κρατούμενους δεν περιλαμβάνει κανέναν Σαχράουι,

Ε. λαμβάνοντας υπόψη την αντίφαση που υπάρχει μεταξύ της ανακοίνωσης ότι θα διεξαχθεί δημοψήφισμα το συντομότερο δυνατόν, και της κράτησης και της επιβολής σοβαρών ποινών σε άτομα που συμμετείχαν σε ειρηνικές διαδηλώσεις για την αυτοδιάθεση της Δυτικής Σαχάρας,

1. ζητεί να απελευθερωθούν αμέσως και άνευ όρων αυτοί οι νέοι διαδηλωτές, καθώς επίσης και όλοι οι μαροκινοί και σαχράουι πολιτικοί κρατούμενοι που έχουν συλληφθεί ή είναι φυλακισμένοι για λόγους πολιτικών πεποιθήσεων[semigr ]

2. ζητεί από τη μαροκινή κυβέρνηση να σεβαστεί τις διεθνείς συμβάσεις που έχει υπογράψει για τα ανθρώπινα δικαιώματα[semigr ]

3. ζητεί από τις αρχές της Ευρωπαϊκής Ένωσης και τις κυβερνήσεις των κρατών μελών να καταβάλουν κάθε προσπάθεια, στο πλαίσιο των πολιτικών, οικονομικών και εμπορικών σχέσεών τους, προκειμένου η μαροκινή κυβέρνηση να σεβασθεί τις δεσμεύσεις που έχει αναλάβει και να εφαρμόσει το ειρηνευτικό σχέδιο των Ηνωμένων Εθνών[semigr ]

4. καλεί τα εμπλεκόμενα στη σύγκρουση μέρη να απόσχουν από κάθε πράξη που μπορεί να παρεμποδίσει ή να θέσει σε κίνδυνο την υλοποίηση του ειρηνευτικού σχεδίου[semigr ]

5. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, τις κυβερνήσεις και τα κοινοβούλια των κρατών μελών, την MINURSO, τους Γενικούς Γραμματείς του ΟΗΕ και της ΟΑΕ, την μαροκινή κυβέρνηση καθώς και στο Μέτωπο Πολισάριο.
B4-1240 και 1253/95

Ψήφισμα σχετικά με τις πλημμύρες στη Νότιο Γαλλία

Το Ευρωπαϊκό Κοινοβούλιο,

Α. λαμβάνοντας υπόψη τις μεγάλες πλημμύρες, που στις 3 και 4 Οκτωβρίου 1995 προκάλεσαν τεράστιες καταστροφές στη Νοτιοανατολική Γαλλία και ιδίως στο διαμέρισμα Gard,

B. επισημαίνοντας ότι, σύμφωνα με έναν πρώτο προσωρινό απολογισμό, υπάρχουν ένας νεκρός, ένας αγνοούμενος και σημαντικές υλικές ζημίες,

Το Ευρωπαϊκό Κοινοβούλιο,

1. εκφράζει τα θερμά συλλυπητήρια και τη συμπαράστασή του προς τις οικογένειες των θυμάτων και τους πληγέντες;

2. καλεί την Επιτροπή να χορηγήσει έκτακτη χρηματοδοτική ενίσχυση στα πληγέντα διαμερίσματα;

3. αναθέτει στον Πρόεδρό του να διαβιβάσει το παρόν ψήφισμα στους Προέδρους της Επιτροπής και του Συμβουλίου, καθώς και στη Γαλλική Κυβέρνηση.